
KLOSTERTRYKKERIET 


Fra  missionens  præsidentskab: 

I  vort  budskab  i  denne  måned  benytter  vi  et  uddrag  af  en 
tale,  holdt  af  Præsident  J.  Reuben  Clark  jr.  ved  General-kon- 
ferencen, 9.  okt.  1938,  og  vi  beder  Kirkens  medlemmer  overveje 
disse  ting  og  omsætte  de  ord,  præsident  Clark  giver  os,  i  praksis 
i  vort  liv. 

Edward  H.  Sørensen.        Henry  J.  Løjborg. 
Theral  R.  Nielsen. 

Selve  vor  civilisation  er  baseret  på  kyskhed. 

Kirken  har  fra  begyndelsen  forlangt  af  sin  ungdom,  både 
mænd  og  kvinder,  en  eneste  standard:  absolut  afholdenhed, 
indtil  det  rette  ægteskab  har  legaliseret  og  helliget  den  køns- 
lige forbindelse. 

Fra  dette  er  der  ingen  undtagelse.  Jeg  gentager  nu,  hvad  jeg 
har  sagt  før:  mennesket  er  en  biologisk  enhed,  et  dyr,  men  han 
er  mere  end  dette:  han  er  et  tempel  for  en  udødelig  sjæl.  Denne 
sjæl  kan  blive  besmittet  af  kødet,  og  besmittelsen  kommer,  når 
kyskhedens  love  tilsidesættes. 

Selve  vor  civilisation  er  baseret  på  kyskhed,  ægteskabets 
ukrænkelighed  og  hjemmets  hellighed.  Ødelæg  disse,  og  det 
kristne  menneske  bliver  til  et  dyr. 

For  de  sidste-dages  hellige  fortsættes  familie-forbindelsen 
gennem  evigheden.  Det  er  den  helligste  og  mest  ophøjede  men- 
neskelige forbindelse,  vi  kender.  For  den  kyske  unge  mand  og 
kvinde,  som  begynder  at  bygge  et  hjem  op,  er  der  en  tro,  en  til- 
lid, en  usigelig  glæde,  en  guddommelig  harmoni,  som  intet  rent 
menneskeligt  forehavende  kan  bringe.  Det  rettQ  resultat  af  en 
sådan  begyndelse  på  livet  er  et  liv  i  retfærdighed,  som  stræber 
opad  mod  det  evige  liv. 

Foran  den  ukyske,  som  gifter  sig,  ligger  der  enten  et  liv  i 
mistro  og  mangel  på  tillid,  og  som  fører  til  skilsmisseretten,  eller 
et  liv  imed  tilfældige  seksuelle  forbindelser,  som  ender  med 
elendighed,  sygdom  og  skam. 

Udsvævelse  har  aldrig  frembragt  noget  som  helst  godt. 

Kyskhed  er  grundlaget  for  vort  liv  og  for  vor  civilisation.  Hvis 
et  menneske  bliver  ukysk,  vil  det  gå  tilgrunde.  Umoralitet  har 
været  skyld  i,  at  mægtige  nationer  i  fortiden  er  gået  tilgrunde. 
Den  vil  ødelægge  de  mægtige  nationer  i  nutiden. 

Enhver  af  os,  som  underviser  ungdommen,  lige  meget  i  hvil- 
ken stilling  eller  plads,  og  i  hvilken  egenskab,  må  lære  de  unge 
mennesker  af  i  dag,  at  de  skal  afstå  fra  ukyskhed. 

Præsident  J.  Reuben  Clark  jr. 


243 


Fortsat  artikel: 

„Hvem  er  mormonerne?*4 

Han  (Joseph)  henvendte  sig  til  Herren  i  bøn,  Guds  kraft 
hvilede  kraftig  på  ham,  og  som  Jesus  helbredte  alle  de  syge, 
der  samledes  omkring  ham,  således  helbredte  Joseph,  Guds 
profet,  alle  omkring  ham  ved  denne  lejlighed.  Han  helbredte 
alle  i  sit  hus  og  gård;  derefter  gik  han  sammen  med  Sidney 
Rigdon  og  flere  af  de  tolv  apostle  ud  imellem  de  syge,  der  lå 
langs  med  flodbredden,  hvor  han  befalede  dem  med  høj  røst 
og  i  Jesu  Kristi  navn  at  stå  op  og  blive  raske,  og  de  blev  alle- 
sammen  helbredt.  Da  han  havde  helbredt  alle  på  den  østlige 
side    af  floden,    tog    han    og  hans   ledsagere   over  Mississippi 

floden  i  en  færgebåd  til  vestsiden Det  første  hus,  de  gik 

ind  i,  var  Brigham  Youngs.  Han  lå  syg  i  sengen.  Profeten  gik 
ind  til  ham  og  helbredte  ham,  og  de  kom  alle  ud  sammen. 

Da  de  gik  forbi  min  dør,  sagde  broder  Joseph:  „Broder 
Woodruiff,  følg  mig."  Det  var  de  eneste  ord,  som  blev  talt  af 
nogen  i  selskabet  fra  det  øjeblik,  de  forlod  broder  Brighams 
hus,  til  de  gik  over  torvet  og  ind  i  broder  Fordhams  hus.  Bro- 
der Fordham  havde  kæmpet  med  døden  i  en  timestid,  og  vi 
ventede,  at  hvert  minut  kunne  være  hans  sidste.  Jeg  følte 
Guds  ånd,  som  overvældede  hans  profet.  Da  vi  kom  ind  i  hu- 
set, gik  broder  Joseph  hen  til  broder  Fordham  og  tog  hans 
højre  hånd,  idet  han  holdt  sin  hat  i  venstre  hånd.  Han  så,  at 
broder  Fordhams  øjne  var  glasagtige,  og  at  han  var  ude  af 
stand  til  at  tale  og  var  bevidstløs. 

Efter  at  have   taget  hans  hånd    så  han    ind    i    den   døende 

mands   ansigt    og   sagde:    „ Tror  du,   at  Jesus   er  Kristus?" 

„Det  gør  jeg,  broder  Joseph,"  lød  svaret.  Så  talte  Guds  profet 
med  høj  røst  som  med  Jehovas  majestætiske  værdighed: 
„Elijah,  jeg  befaler  dig  i  Jesu  af  Nazareths  navn  at  stå  op  og 
blive  rask." 

Profetens  ord  var  ikke  som  et  menneskes,  men  som  Guds 
røst.  Det  syntes  imig,  at  huset  rystede  i  dets  grundvold.  Elijah 
Fordham  sprang  ud  af  sengen  som  et  menneske,  der  var  blevet 
oprejst  fra  de  døde.  Han  ifik  en  sund  kulør  i  ansigtet,  og  livet 
viste  sig  i  hver  eneste  handling.  Hans  fødder  havde  været 
belagt  med  grødomslag;  dem  sparkede  han  af  sig,  mens  ind- 
holdet spredtes  rundt  omkring,  så  bad  han  om  sit  tøj,  som  han 
tog  på.  Han  bad  dernæst  om  en  skål  med  brød  og  mælk,  som 
han  spiste.  Han  tog  derpå  sit  hat  på  og  fulgte  med  os  ud  på 
gaden  for  at  besøge  andre  syge. 

Elijah  Fordham  levede  i  41  år  derefter.  Disse  tildragelser  er 
gået  over  i  Kirkens  historie  som  „en  dag  af  Guds  kraft". 


Mission  til  England. 

Selv  da  de  stod  overfor  opgaven  at  bygge  en  by,  forsømte 
mormonerne  ikke  at  prædike  evangeliet.  I  løbet  af  sommeren 
1839  forlod  syv  medlemmer  af  De  tolv  Apostles  Råd  Nauvoo  for 
at  rejse  til  England. 

Disse  mænd  var  dygtige  missionærer.  De  prøver,  de  havde 
gennemgået,  havde  styrket  deres  overbevisning  om  den  sag,  som 

de  havde  bundet  sig  til,  og  de  fik  hundreder  af  omvendte  gen- 
nem de  kraftige  vidnesbyrd,  de  bar. 

Wilford  Woodruffs  arbejde  var  i  særdeleshed  en  sukces.  Me- 
dens han  prædikede  i  Hariley  i  „the  Potteries"  distriktet  i  Eng- 
land, følte  han  sig  tilskyndet  til  at  forlade  dette  område  uden 
at  vide  hvorfor.  I  lydighed  mod  dette  indtryk  rejste  han  til  en 
landlig  del  af  Herefordshire.  I  en  vis  John  Benbows  hjem,  der 
var  en  velstående  landmand,  blev  han  budt  hjertelig  velkom- 
men. Desuden  fik  han  at  vide,  at  en  stor  del  i  den  egn  havde 
brudt  med  deres  kirke  og  havde  sluttet  sig  sammen  med  det 
formål  at  studere  skriften  og  søge  sandheden. 

Ældste  Woodruff  blev  indbudt  til  at  tale,  og  andre  indbydel- 
ser fulgte  efter.  Organisationen  talte  seks  hundrede,  indbefat- 
tende mere  end  en  snes  prædikanter.  Alle  disse  antog  på  nær 
én  mormonismen.  Før  han  forlod  egnen,  var  atten  hundrede 
medlemmer  blevet  omvendt  til  Kirken  gennem  hans  arbejde. 

Ved  en  konference,  der  blev  afholdt  i  England  i  april  1840, 
blev  der  truffet  afgørelse  om  at  udgive  Mormons  Bog,  en  salme- 
bog og  et  tidsskrift.  Det  sidstnævnte,  der  blev  kaldt  Millennial 
Star,  har  været  udgivet  lige  siden  da,  og  er  det  ældste  tidsskrift 
i  Kirken. 

Orson  Hyde  foretog  en  usædvanlig  mission  i  denne  periode. 
Ældste  Hyde  var  øjensynlig  en  efterkommer  af  Judas  stamme, 
og  efter  at  profeten  var  blevet  bekendt  med  ham,  udtalte  han 
en  velsignelse  over  ham,  i  hvilken  han  sagde:  „Til  sin  tid  skal 
du  drage  til  Jerusalem,  dine  fædres  land  og  blive  vægter  for 
Israels  hus;  og  gennem  dig  skal  den  Allerhøjeste  udføre  et  ar- 
bejde, som  skal  berede  vejen  og  i  høj  grad  lette  det  folks  ind- 
samling." 

Han  forlod  Amerika  i  januar  1841  og  rejste  til  London,  hvor 
han  i  nogle  måneder  arbejdede  sammen  med  andre  missionæ- 
rer. Så  tog  han  til  Palæstina.  Tidlig  en  søndag  morgen,  den  24. 
oktober  1841,  klatrede  han  op  på  toppen  af  Oliebjerget,  og  der 
indviede  han  med  bøn  og  med  præstedømmets  myndighed  Pa- 
læstina for  jødernes  tilbagevenden.  Bønnen  lyder  delvis  således: 

Fjern  derfor,  o  Herre,  i  din  højtelskede  søns  Jesu  Kristi 
navn,  dette  lands  goldhed  og  ufrugtbarhed,  og  lad  kilder  af 
levende  vand  springe  frem  til  at  vande  dets  tørstige  jord.  Lad 
vinranken  og  oliventræet  bære  rig  frugt  og  figentræet  blomstre 

og  trives  Lad  flokke  og  hjorde  øges  og  opfylde  bjerge  og 

høje,  og  lad  din  store  kærlighed  besejre  og  undertrykke  dit 
folks  vantro.  Tag  deres  stenhjerte  fra  dem  og  giv  dem  et 
hjerte  af  kød  og  muskler;  gid  din  yndests  sol  må  sprede  mør- 
kets kolde  tåger,  is'om  har  kastet  en  iskygge  over  deres  atmosfære 

Lad  Ikonger  blive    deres  fosterfædre   og   dronninger   med 

moderlig  ømhed  tørre  sorgens  tåre  af  deres  øje 

Efter  bønnen  rejste  han  en  stendynge  som  et  alter  og  et  vidne 
om  det,  han  havde  gjort.  Da  hans  mission  var  færdig,  vendte 
han  tilbage  til  Nauvoo,  hvortil  han  ankom  i  december  1842. 

En  by  af  sumpene. 

I  mellemtiden  var  der  sket  ting  i  kolonien  i  det  vestlige  Illi- 
nois. Hjem,  butikker  og  haver  havde  rejst  sig  af  det,  der  havde 
været  Commerces  sumpe.  Men  på  grund  af  den  yderste  fattig- 
dom, som  disse  mennesker  havde  befundet  sig  i,  var  deres  pro- 
blemer stærkt  forværret.  Der  var  blevet  gjort  mange  forsøg 
uden  resultat  på  at  få  erstatning  for  de  tab,  de  havde  lidt  i  Mis- 
souri. Det  berømteste  af  disse  var  et  andragende  til  De  forenede 
Staters  kongres  og  en  samtale  mellem  Joseph  Smith  og  De 
forenede  Staters  præsident,  Martin  Van  Buren. 

Der  kom  ikke  noget  ud  af  andragendet,  og  Mr.  Van  Buren  sva- 
rede med  en  udtalelse,  som  er  blevet  berømt  i  mormon-histo- 
rien:   „Deres  sag  er  retfærdig,  men  jeg  kan  intet  gøre  for  Dem. 

Hvis  jeg  tager    mig    af  Deres    sag,    vil    jeg    miste  Missouris 

stemme." 

Missouris  guvernør  reagerede  på  dette  ved  at  forlange,  at  gu- 
vernøren i  Illinois  skulle  arrestere  og  udlevere  Joseph  Smith  og 
fem  af  hans  medarbejdere  som  folk,  der  søgte  at  undslippe  ret- 
færdigheden, endskønt  der  var  gået  to  år,  siden  de  havde  fået 
lov  til  at  slippe  ud  af  fængslet  i  Missouri.  Illinois-guvernøren 
fulgte  opfordringen,  men  på  en  ordre  til  at  fremstille  de  an- 
holdte i  retten,  løslod  dommer  Stephan  A.  Douglas  de  anklage- 
de. Den  handling  forsinkede  imidlertid  blot  missourianerne  i 
udførelsen  af  deres  åbent  erkendte  hensigter. 

Opførelsen  af  templet. 

I  samme  periode  blev  der  truffet  aftale  om  at  bygge  et  tempel 
i  Nauvoo.  Denne  hellige  bygning  skulle  forbeholdes  særligt  for- 
ordningsarbejde,  indbefattende  dåb  for  de  døde. 

Den  lære,  hvorved  den,  som  har  mulighed  for  at  blive  døbt 
og  benytter  sig  af  den,  bliver  frelst,  medens  den,  som  ikke  har 
muligheden,  bliver  fordømt,  har  altid  syntes  uretfærdig  i  mange 
menneskers  øjne.  Og  dog  lyder  skriften:  „Uden  nogen  bliver 
født  af  vand  og  ånd,  kan  han  ikke  komme  ind  i  Guds  rige".  Lo- 
ven er  altomfattende.  Joseph  Smith  løste  dette  spørgsmål  med 
læren  om  stedfortrædende  dåb  for  de  døde,  idet  han  erklærede, 
at  det  var  en  åbenbaring  fra  Gud.  Når  den  udføres  under  den 
rette  myndighed,  kan  dåb  modtages  af  levende  stedfortrædere, 
der  handler  på  de  dødes  vegne.  Denne  praksis  eksisterede  i  den 
oprindelige  kirke.  Dette  bekræftes  af  Paulus'  ord  til  korinthier- 
ne:  „Hvad  ville  ellers  de  udrette,  som  lader  sig  døbe  for  de 
døde?  Dersom  døde  overhovedet  ikke  oprejses,  hvorfor  lader 
de  sig  da  døbe  for  dem?" 

For  at  skaffe  adgang  til  sådant  stedfortrædende  arbejde  så 
vel  som  for  andre  hellige  forordninger,  fik  profeten  gennem 
åbenbaring  befaling    til    at  opføre  et  tempel.    Den  6.  april  1841 

samledes  ti  tusind  medlemmer  af  Kirken  til  grundstensnedlæg- 
gelse af  denne  bygning.  Den  8.  november  var  døbefonten  fær- 
dig, og  den  30.  oktober  1842  var  opførelsen  skredet  så  meget 
frem,  at  der  ikunne  holdes  møder  i  nogle  af  værelserne.  Imid- 
lertid var  det  ikke  helt  færdigt,  førend  de  fleste  af  de  hellige 
havde  forladt  Nauvoo.  Bygningen  kostede  en  million  dollars,  og 
den  betragtedes  som  den  fineste  bygning  i  staten  Illinois. 

Denne  prægtige  bygning  stod  på  byens  højeste  sted,  og  herfra 
kunne  man  se  ud  over  hele  landskabet  på  begge  sider  af  floden. 
Den  blev  perlen  i  Nauvoo,  som  i  sig  selv  var  seværdig  i  mod- 
sætning til  de  fleste  af  Amerikas  grænsebyer,  og  som  før  den 
blev  evakueret,  var  den  største  i  Illinois. 

Mange  berømte  besøgende  kom  til  Nauvoo  i  denne  periode, 
hvor  der  herskede  intens  aktivitet.  I  1843  beskrev  en  engelsk 
forfatter  mormon-samfundet  i  en  artikel,  som  vandt  vid  ud- 
bredelse: 

Byen  er  af  store  dimensioner  og  anlagt  smukt;  gaderne  er 
brede  og  krydser  hinanden  i  rette  vinkler,  hvad  der  vil  give 
den  endnu  mere  orden  og  storslåethed,  når  den  bliver  færdig. 
Byen  hæver  sig  på  en  blid  stigning  fra  Mississippi,  og  når 
man  står  i  nærheden  af  templet,  ser  man  med  forundring  på 
det  maleriske  sceneri  rundt  omkring;  ved  siden  af  sig  har  man 
templet,  verdens  vidunder;  rundt  omkring  og  nedenfor  vil 
man  se  simukke  forretninger,  store  huse  og  dejlige  villaer,  hist 
og  her  med  forskelligt  sceneri  Der  hersker  fred  og  har- 
moni i  byen.  Man  ser  så  godt  som  aldrig  en  fuld  mand,  som  man 
kan  se  dem  i  andre  byer,  ej  heller  hører  man  eder  og  forban- 
delser; tværtimod,  når  alt  synes  at  være  storm  og  uvejr  ude 
omkring  hvad  mormonerne  angår,  så  er  alt  fred  og  harmoni 
hjemme. 

Oberst  Thomas  L.  Kane  besøgte  Nauvoo  tre  år  senere.  Hans 
skildring  er  i  særdeleshed  interessant: 

Idet  jeg  sejlede  op  ad  øvre  Mississippi  om  efteråret,  medens 
vandstanden    var  lav,    blev  jeg  tvunget    til   at  rejse  over  land 

forbi  omegnen   af  „the  Bapids"   Jeg  blev   træt  af  overalt 

at  se  smudsige,  omstrejfende  og  dovne  kolonister,  et  land,  der 
var  ødelagt,  uden  at  de  med  deres  skødesløse  hænder  prøvede 
på  at  forbedre  det.  Jeg  var  ved  at  komme  ned  ad  det  sidste 
bakkedrag  på  rejsen,  da  jeg  fik  øje  på  et  landskab,  der  var  en 
herlig  kontrast  til  det,  jeg  allerede  havde  set.  Halvt  indringet 
af  en  bøjning  af  floden  lå  en  by,  der  funklede  i  den  friske 
morgensol.  Dens  lyse,  nye  boliger,  omgivet  af  kølige,  grønne 
haver  lå  placeret  omkring  en  statelig  bakkekam,  som  dæk- 
kedes aif  en  herlig  marmor-bygning,  hvis  høje  fintformede  spir 
strålede  i  hvidt  og  guld.  Byen  syntes  at  dække  flere  km;  og 
på  den  anden  side  af  den  lå  en  simuk  egn,  markeret  af  om- 
hyggelige rækker  af  frugtbare  jordbrug.  De  umiskendelige 
tegn  på  flid,  foretagsomhed  og  organiseret  velstand  overalt 
gjorde  denne  scene  særlig  smuk  og  slående. 

Besøgende,  der  kom  til  Nauvoo,  fik  et  stærkt  indtryk  af  den 
mand,  under  hvis  ledelse  denne  forunderlige  by  havde  rejst  sig 
af  de  med  sygdomme  fyldte  sumpe.  Profeten  var  på  dette  tids- 
punkt på  toppen  af  sin  karriere.    Mange  af  de  mennesker,  der 

kendte  ham  i  denne  periode  har  efterladt  beskrivelser  af  ham. 
Han  var  harmonisk  bygget,  ca.  1,80  m  høj  på  strømpefødder  og 
vejede  mellem  90 — 100  kg.  Han  havde  blå  øjne,  bølgende  hår, 
klar  hud  og  var  næsten  skægløs.  Han  var  en  mand  med  stor 
energi  og  rank  holdning,  men  var  på  samme  tid  venlig. 

Efter  at  have  besøgt  ham  skrev  frimurerordenens  stormester 
i  staten  Illinois  følgende : 

Med  hensyn  til  religion  havde  vi  vidt  forskellige  anskuelser, 
men  han  syntes  at  være  lige  så  villig  til  at  give  mig  lov  til  at 
mene  og  tænke,  som  jeg  ville,  og  jeg  mener,  at  vi  alle  burde 
lade  mormonerne  gøre  det  samme.  Men  i  stedet  for  den  uvi- 
dende og  tyranniske  opkomling,  forstå  da  min  overraskelse, 
da  jeg  fandt,  at  han  var  en  fornuftig,  intelligent  mand  og  sam- 
tidig en  gentleman. 

En  af  de  mest  fremragende  og  fornemme  mænd,  der  aflagde 
Joseph  Smith  et  besøg  i  denne  periode,  var  Josiah  Quincy,  som 
havde  været  borgmester  i  Boston.  Om  sine  indtryk  af  profeten 
skrev  han  senere: 

Det  er  slet  ikke  usandsynligt,    at    en   eller  anden   fremtidig 

lærebog   vil  indeholde   et   spørgsmål,   der  måske   vil  lyde 

således:  Hvilken  historisk  amerikaner  i  det  nittende  århun- 
drede har  udøvet  den  største  indflydelse  på  sine  landsmænds 
skæbne?  Og  det  er  slet  ikke  umuligt,  at  svaret  til  spørgeren  vil 
blive  formet  således:    Joseph  Smith,  Mormon-Profeten. 

Født  i  fattigdom,  uden  boglig  lærdom  og  dannelse  og  med 
det  jævneste  og  mest  fordringsløse  navn,  havde  han  i  en  alder 
af  39  år  gjort  sig  til  en  magtfaktor  på  jorden.  Af  alle  de  utal- 
lige familier  Smith  har  ingen  vundet  menneskehjerter  og  for- 
met menneskers  liv  som  denne  Joseph. 

Sådan  var  fremmedes  reaktion,  som  kom  til  Nauvoo  og  af- 
lagde besøg  hos  byens  mest  fremragende  borger. 

I  1839  havde  mormonerne  opkøbt  jord  og  land,  der  var  så 
sumpet,  at  en  hest  havde  vanskelighed  med  at  træde  hen  over 
den.  Omkring  1844  havde  de  på  selv  samme  jord  bygget  en  by, 
der  savnede  sin  lige  i  hele  det  amerikanske  grænseområde. 
Solide  murstenshuse,  hvoraf  nogle  stadig  bebos,  store  farme  og 
frugthaver,  butikker,  skoler  og  et  prægtigt  tempel  —  med  tyve 
tusind  indbyggere,  samlet  ikke  alene  fra  de  østlige  stater  og 
Canada,  men  også  fra  de  britiske  øer.  Dette  var  Nauvoo  —  den 
skønne! 

12.  kap. 

Martyrerne. 

Om  aftenen  den  6.  maj  1842  sad  forhenværende  guvernør 
Lilburn  W.  Boggs  i  sit  hjem,  da  en  ukendt  angriber  affyrede  en 
pistol  gennem  vinduet  og  sårede  ham  alvorligt.  Pistolen  blev 
fundet  på  jorden,  -men  snigmorderen  blev  ikke  pågrebet.  En 
overgang  frygtede  man  for,  at  Boggs  ville  dø,  men  lidt  efter  lidt 
kom  han  sig. 

Da  han  havde  spillet  en  så  fremstående  rolle  ved  uddrivelsen 
af  mormonerne  fra  staten,  blev  det  rygte  hurtigt  sat  i  omløb,  at 
de  var  ansvarlige  for  ugerningen.  Ex-guvernøren  udfærdigede 
uden  noget  tilsyneladende  grundlag  for  sin  handling  en  erklæ- 
ring, der  anklagede  O.  P.  Rockwell,  medlem  af  kirken,  for  for- 
brydelsen. Han  udstedte  sidenhen  en  anden  erklæring,  i  hvil- 
ken han  satte  Joseph  Smith  under  tiltale  for  efterfølgende  del- 
agtighed. Missouris  guvernør  blev  så  bedt  om  at  anmode  Illi- 
nois' guvernør  om  at  udlevere  Joseph  Smith  og  O.  P.  Rockwell 
til  en  repræsentant  for  staten  Missouri. 

Der  blev  udstedt  en  arrestordre,  og  mændene  blev  anholdt, 
men  blev  løsladt  efter  at  være  blevet  fremstillet  i  retten.  De 
planer,  som  Missouri-fjenderne  af  profeten  havde  lagt,  var  gået 
i  vasken,  men  de  skulle  ikke  krydses  så  let. 

Indre  fjender. 

I  1840  havde  en  dr.  John  C.  Bennett  forenet  sig  med  Kirken. 
Han  var  en  begavet  mand  på  mange  områder,  dygtig  og  med  en 
god  uddannelse,  men  karakterløs.  På  grund  af  de  evner,  han 
lagde  for  dagen,  blev  der  lagt  meget  ansvar  på  hans  skuldre. 
Men  han  blev  indviklet  i  moralske  overtrædelser  og  blev  revset 
af  Joseph  Smith.  Han  øvede  gengæld  ved  at  forlade  Nauvoo  og 
udgive  en  bog  imod  Kirken.  Så  kom  han  i  forbindelse  med 
Kirkens  fjender  i  Missouri,  hvor  han  lagde  ved  til  det  ulmende 
hadets  bål.  Resultatet  af  dette  var  et  nyt  komplot  for  at  få 
Joseph  Smith  arresteret.  Men  det  blev  endnu  engang  ikke  til 
noget. 

Der  var  imidlertid  en  anden  gruppe  i  Nauvoo,  hvis  skændige 
værk  skulle  have  større  held  med  sig.  Seks  mænd  —  William 
og  Wilson  Law,  Frances  M.  og  Chauncey  L.  Higbee  og  Charles 
A.  og  Robert  D.  Foster  —  var  blevet  sat  udenfor  Kirkens  fælles- 
skab, hvorefter  de  besluttede  sig  til  at  ødelægge  profeten. 

Foruden  disse  vanskeligheder  var  der  den  politiske  situation. 
Mormonerne  stemte  på  folk,  hvis  politik  de  mente  ville  føre  til 
det  bedste,  sommetider  ét  partis  kandidater  og  til  andre  tider 
et  andet  partis.  I  1844's  valgkampagne  til  præsidentposten  i  De 
forenede  Stater  styrede  de,  da  de  var  uenige  med  de  to  store 
partiers  politik,  en  middelkurs  ved  at  opstille  Joseph  Smith  som 
kandidat  til  embedet  som  De  forenede  Staters  præsident  med 
Sidney  Rigdon  som  vice-præsident.  Mormon-lederen  udstedte 
en  erklæring  om  sine  synspunkter  på  styre  og  regeringsform, 
som  tiltrak  sig  manges  opmærksomhed.  Bl.  a.  udtalte  han  sig 
for,  at  regeringen  skulle  løse  slaveproblemet  ved  at  løskøbe 
negrene  for  på  denne  måde  at  frigøre  slaverne  og  give  ejerne- 
erstatning  ■ — ■  en  politik,  der,  hvis  den  var  blevet  fulgt,  sandsyn- 
ligvis ville  have  reddet    de  liv  og  den  ejendom,    der  gik  tabt    i 

borgerkrigen.  Han  foreslog  yderligere,  at  fængsler  skulle  om- 
dannes til  skoler,  hvor  lovovertrædere  kunne  undervises  i  nyt- 
tige fag  og  således  blive  værdifulde  medlemmer  af  samfundet. 

For  yderligere  at  gøre  det  amerikanske  folk  kendt  med  profe- 
tens synspunkter  forlod  folk  i  stort  tal  Nauvoo  for  at  agitere  for 
hans  kandidatur.  Det  var,  medens  mange  af  disse  mænd  var 
borte  fra  Nauvoo,  at  profetens  besværligheder  nåede  deres 
højdepunkt. 

Den  10.  juni  1844  udsendte  de  seks  ovenfor  nævnte  mænd  et 
ærekrænkende  skrift,  som  de  kaldte  The  Nauvoo  Expositor.  Det 
vakte  megen  fortrydelse,  fordi  det  åbenlyst  bagtalte  fremragen- 
de borgere  i  byen. 

Folk  var  opbragt.  For  at  magte  situationen  indkaldtes  der  til 
byrådsmøde,  hvor  byrådet  afhørte  vidner,  gennemgik  loven  om 
offentlig  skandale,  gennemlæste  frihedsbrevet,  der  var  givet  af 
myndighederne,  for  at  afgrænse  deres  rettigheder  og  forpligtel- 
ser og  erklærede  skriftet  for  en  offentlig  skandale  og  beordrede 
borgmesteren,  som  Joseph  Smith  var,  til  at  nedlægge  det. 

Han  udstedte  en  ordre  til  fogeden  om  at  „ødelægge  trykkeriet, 
hvor  The  Nauvoo  Expositor  blev  trykt  og  smide  satsen  fra  oven- 
nævnte trykkeri  ud  på  gaden  og  brænde  alle  numre  af  bladet 
sammen  med  injurierende  løbesedler,  der  blev  fundet  i  trykke- 
riet".  Fogeden  udførte  ordren  og  aflagde  rapport  derom. 

Udgiverne  benyttede  straks  dette  som  et  påskud  til  drastiske 
aktioner.  Joseph  Smith  og  hans  broder  Hyrum  blev  arresteret. 
De  blev  forhørt  og  frikendt.  Men  hadets  ild,  som  man  havde 
pustet  til  så  længe,  brød  nu  ud  i  lys  lue.  Rygterne  fløj  gennem 
det  vestlige  Illinois.  Profetens  fjender  henvendte  sig  til  guver- 
nør Thomas  Ford  med  overdrevne  beretninger  og  historier,  og 
guvernøren  krævede,  at  Joseph  og  Hyrum  Smith  skulle  møde 
ham  i  Carthage,  hvor  følelserne  mod  brødrene  var  særlig  hef- 
tige. Han  tilføjede:  „Jeg  vil  garantere  alle  sådannes  sikkerhed, 
som  bliver  ført  hertil,  enten  til  forhør  eller  som  vidner  for  de 
anklagede." 

Dertil  svarede  Joseph  Smith,  der  var  klar  over  situationens 
virkelige  betydning:  „Vi  tør  ikke  komme,  selv  om  Deres  Ekscel- 
lence  lover  os  beskyttelse.  De  har  på  samme  tid  udtrykt  frygt 
for,  at  De  ikke  kan  kontrollere  pøbelen,  i  hvilket  tilfælde  vi  er 
overladt  til  de  nådesløses  nåde.  Vi  vover  ikke  at  komme,  thi 
vort  liv  vil  være  i  fare,  og  vi  er  ikke  skyldige  i  nogen  forbry- 
delse." 

Profeten  vidste,,  hvad  han  talte  om.  Skønt  han  havde  været 
arresteret  og  frikendt  37  gange,  lyder  den  sidste  note  den  dag  i 
hans  dagbog  således:  „Jeg  sagte  til  Stephen  Markham,  at  hvis 
Hyrum  og  jeg  nogensinde  skulle  blive  taget  igen,  ville  vi  blive 
massakreret,  ellers  var  jeg  ikke  en  Guds  profet." 

Han  tænkte  på  at  undslippe  vestpå,  men  nogle  af  dem,  der 
stod  ham  nær,  rådede  ham  til  at  tage  til  Carthage  og  underkaste 
sig  forhør.  Til  sin  broder  sagde  han:  „Vi  vil  blive  slagtet." 
Alligevel  tog  profeten  og  en  del  af  hans  trosfæller  om  morgenen 
den  24.  juni  1844  til  Carthage.  Idet  de  gjorde  et  lille  ophold  i 
nærheden  af  templet,  kiggede  de  på  den  prægtige  bygning  og  så 
på  byen,  der  kun  fem  år  i  forvejen  ikke  havde  været  stort  an- 
det end  sumpland.  Til  dem,  der  var  med  ham,  sagde  Joseph: 
„Dette  er  det  yndigste  sted  og  det  bedste  folk  under  himlen; 
kun  lidet  aner  de,  hvilke  prøver,  der  venter  dem." 

Desuden  fremsatte  han  en  anden  betydningsfuld  bemærkning: 
„Jeg  går  som  et  lam  til  slagtebænken,  men  jeg  er  rolig  som  en 
sommermorgen;  min  samvittighed  er  ren  overfor  Gud  og  alle 
mennesker.  Jeg  dør  uskyldigt,  og  det  skal  blive  sagt  om  mig  — 
han  blev  myrdet  med  koldt  blod." 

Da  de  kom  til  Carthage,  blev  de  arresteret,  anklaget  for  for- 
ræderi! Så  blev  de  sat  i  fængsel  på  en  falsk  arrestordre.  Da 
ulovligheden  af  denne  fremgangsmåde  blev  påpeget,  var  svaret 
udførelse  af  ordren  ved  tvang  af  en  bevæbnet  skare. 

Der  blev  appelleret  til  guvernør  Ford,  men  han  svarede,  at 
„han  ikke  mente,  det  var  hans  pligt  at  gribe  ind,  da  de  var  i 
lovens  hænder."  Til  rettens  dommer  sagde  han:  „De  har  solda- 
terne til  Deres  rådighed." 

Joseph  Smith  fik  en  samtale  med  guvernøren,  som  lovede 
ham,  at  han  ville  blive  beskyttet  mod  pøbelen,  som  da  havde 
samlet  sig  i  Carthage.  Endvidere  forsikrede  guvernøren  ham 
om,  at  hvis  han,  guvernøren,  tog  til  Nauvoo  for  selv  at  under- 
søge sagen,  som  Joseph  Smith  havde  anmodet  ham  om  at  gøre, 
ville  han  tage  profeten  med  sig. 

(Fortsættes). 

Hvad  Gud  hader. 

Sædvanligvis  tænker  vi  i  kærlige  vendinger,  når  vi  tænker  på  Her- 
ren. Gud  er  kærlighed.  Han  er  personliggøreisen  af  alle  de  gode  ka- 
rakteregenskaber, som  vi  ønsker  at  bygge  op  i  vort  eget  liv. 

Men  skønt  Han  „er  kærlighed",  er  der  ikke  desto  mindre  ting,  som 
Han  siges  at  hade.  De  omtales  som  afskyeligheder  i  hans  øjne,  og  for 
vor  egen  skyld  bør  vi  kende  Hans  stilling  til  dem. 

Nogle  af  disse  ting  er  nævnt  i  de  ti  bud,  f.  eks.  at  slå  ihjel,  at  dyrke 
andre  guder,  at  bedrive  hor  og  at  begære.  Men  en  liste,  som  findes  et 
andet  sted  i  Skriften,  fortjener  også  vor  alvorlige  og  hyppige  over- 
vejelse: 

„Disse  seks  stykker  hader  Herren,  og  de  syv  er  en  vederstygge- 
lighed for  Hans  sjæl: 

Stolte  øjne, 

en  løgnagtig  tunge, 

hænder,  som  udgyder  den  uskyldiges  blod, 

et  hjerte,  som  optænker  uretfærdige  tanker, 

fødder,  som  haste  med  at  løbe  til  det  onde, 

den,  der  som  falsk  vidne  taler  løgn, 

og  den,  som  kommer  trætter  af  sted  mellem  brødre".  (Ordsprog 
6:16—19). 

Alle  disse  syv  ting  opnår  kun  eet:  at  bringe  sorg  hos  og  til 
andre  mennesker.  Foragten  i  et  stolt  blik,  det  onde  i  en  løgnagtig 
tunge,  et  hjerte,  som  med  forsæt  planlægger  ondskab,  fødder,  som 
haster  med  at  løbe  til  det  onde,  morderen  og  han,  som  skaber  strid 
mellem  brødre  —  Gud  hader  dem  alle. 

Hvert  af  disse  udtryk  er  en  beskrivelse  af  en,  der  skaber  sorg,  en, 
som  går  omkring  med  onde  hensigter,  sladrer  om  halve  sandheder 
eller  om  usandheder,  sværter  andres  gode  navn,  skaber  mislyd,  hvor 
der  skulle  herske  harmoni,  fortæller  løgne,  og  nyder  det  altsammen. 

Det  særlige  ved  alt  dette  er,  at  de,  som  gør  dette,  ikke  regnes  til 
de  såkaldte  onde  folk.  Det  sker  ofte,  at  de,  som  synes,  de  er  værdige 
til  en  hel  stråle-glorie,  hengiver  sig  uhæmmet  til  nogle  af  disse  ting, 
og  de  gør  det  sommetider  i  retfærdighedens  og  omvendelsens  navn. 

Mislyd!  Mislyd!  Verden  er  fuld  af  den.  På  grund  af  den  er  vi  på 
grænsen  til  en  ny  verdenskrig;  venskaber  mellem  nabolande  ødelæg- 
ges, hjem  sønderskydes,  børn  bliver  gjort  forældreløse.  På  grund  af 
uenighed  har  mange  mistet  deres  tro  på  menneskeheden,  ja  selv  deres 
tro  på  Gud. 

Er  det  noget  under,  at  Herren  hader  dem,  der  sår  uenighed?  Er 
det  noget  under,  at  Herren  fordømmer  dem,  hvis  „fødder  haster  med 
at  løbe  til  det  onde",  dem,  hvis  hjerter  forsætligt  udtænker  måder  at 
gøre  ondt  på,  endda  under  påskud  af  retfærdighed? 

Da  Frelseren  levede  på  jorden,  fordømte  Han  hyklerne  mere  end 
nogen  andre. 

Er  der  nogen  iblandt  os,  som  sejler  under  falsk  flag  og  ødelægger 
andres  gode  navn  og  gode  arbejde  i  retfærdighedens  navn,  eller  øde- 
lægger andres  gode  rygte  på  grund  af  personlig  fordom?  Er  der  nogen 
iblandt  os,  som  ønsker  at  synes  englefrom,  men  som  i  sine  personlige 
handlinger  er  lige  det  modsatte? 

Gud  er  kærlighed.  Han  lærer  os  at  elske  vor  næste  som  os  selv. 
Hvis  vi  føler,  at  vi  er  blevet  forurettet,  beder  Han  os  vende  den  an- 
den kind  til,  hellere  end  at  gøre  en  anden  skade.  Hvis  vor  frakke 
bliver  taget  fra  os,  beder  Han  os  om  også  at  give  vor  kappe: 

Det  er  ikke  HÆVN,  Gud  beder  os  søge.  Det  er  TILGIVELSE.  Det  er 
ikke  hårde  følelser,  Han  tilskynder  os  at  dyrke,  det  er  forståelse  og 
harmoni.   Det  er  ikke  bitterhed,  det  er  venlighed. 

Når  vi  ved,  at  Herren  hader  stolthed,  en  løgnagtig  tunge,  forsætlig 
planlæggelse  af  ondskab,  løben  efter  det  onde,  at  bære  falsk  vidnes- 
byrd og  at  skabe  uenighed,  bør  vi  fremfor  alle  andre  mennesker  und- 
gå disse  ting. 

Herren  elsker  de  dyder,  som  Hans  elskede  Søn  lærte  os,  og  har 
fortalt  os,  at  vi  skal  følge  Ham.  Tro,  håb  og  menneskekærlighed,  og 
med  øjet  fæstet  mod  Guds  herlighed,  gør  os  skikkede  til  arbejdet. 

Fra  Deseret  News. 


Kredslærernes  budskab 

Den  syvende  trosartikel. 

Vi  tror  på  evangeliets  kræfter  og  gaver,  nemlig  tungemålsgaven, 
profeti,  åbenbaring,  syner,  helbredelse,  udlæggelse  af  tungemål  o.  s.  v. 

Hvis  man  læser  Mark.  16.  kap.  17 — 18,  vil  vi  finde  grundlaget  for 
denne  trosartikel.  Markus  siger  os  nemlig,  at  disse  tegn  skal  følge  den, 
som  tror;  de  er  med  andre  ord  en  følge  af  vor  efterlevelse  af  det  san- 
de evangelium.  I  den  sande  Kristi  Kirke  skal  alle  disse  gaver  og  kræf- 
ter findes  og  ikke  være  et  enkelt  fænomen  uden  tilsyneladende  at 
have  mening  eller  formål.  Alle  disse  gaver  er  til  for  at  gavne  os  på 
rette  tid  og  sted,  alt  efter  Guds  visdom;  en  del  af  disse  gaver  admini- 
streres gennem  præstedømmets  magt.  De  er  ikke  givet  i  den  hensigt 
at  være  mere  eller  mindre  letkøbte  tegn  på  evangeliets  sandhed,  men 
er  som  allerede  nævnt  tegn,  der  skal  følge  dem,  som  tror  og  efterle- 
ver evangeliets  love  og  ordinancer.  (Se  tredie  trosartikel). 

En  del  af  disse  gaver  og  kræfter  kan  imiteres  af  den  onde  og  ofte 
være  meget  skuffende  eftergjort,  derfor  skal  vi  være  på  vagt,  eller 
rettere,  menneskene  som  helhed  burde  være  på  vagt,  og  ikke  lade  sig 
besnære  eller  forvirre  af  et  enkelt  af  disse  tegn,  men  huske  på,  at 

alle  disse  gaver  og  kræfter  skal  passe  sammen  med  alt  det  øvrige,  der 
horer  evangeliet  til,  og  være  et  samlet  hele,  der  indeholder  det  alt 
sammen,  og  ikke,  som  det  ofte  er  tilfældet,  at  imitationen  af  en  eller 
anden  af  disse  gaver  er  blevet  den  kerne,  hvorom  den  onde  får  men- 
nesker til  at  samles  i  den  tro,  at  disse  tegn  er  fra  Gud.  Nu  vil  nogen 
sige,  ja,  men  alt  godt  kommer  fra  Gud,  det  står  der  da  skrevet,  og 
det  er  jo  også  rigtigt,  der  er  bare  det  lille  MEN  ved  det,  at  når  en 
velsignelse,  der  var  bestemt  til  at  gavne  menneskene  og  bringe  dem 
nærmere  Gud,  bruges  af  den  onde  i  den  hensigt  at  lede  mennesker 
bort  fra  Gud  ved  at  forvirre  dem,  så  de  forhindres  i  at  tro  og  modtage 
det  sande  evangelium,  så  er  velsignelsen  jo  blevet  til  en  forbandelse 
i  den  ondes  hånd,  og  tjener  nu  kun  den  ene  og  store  hensigt,  Djæ- 
velen har,  nemlig  at  forhindre  menneskene  i  at  blive  frelst  ved  at 
efterleve  EVANGELIETS  LOVE  OG  ORDINANCER.  Lad  os  leve  så- 
ledes, at  disse  gaver  og  kræfter  må  findes  hos  os. 

Henry  Løjborg. 


En  mands  familie  er  hans  kæreste  ejendom. 

Af  præsident  David  O.  McKay. 

Mim  tro  giver  mig  en  forsikring  om,  at  Gud  virkelig  er  min  Fader, 
og  at  jeg  derfor  må  have  arvet  hans  udødelighed.  Denne  forklaring 
på  min  oprindelse  er  et  anker  for  min  sjæl  midt  i  de  urolige,  aldrig 
hvilende  teorier,  som  er  et  forsøg  på  at  forklare  menneskets  oprindel- 
se. Hvad  menneskets  f  o  rudtilværelse  angår,  fryder  jeg  mig  ved  de 
åbenbarede  ord,  at  menneslket  i  begyndelsen  var  hos  Faderen. 

Min  tro  betyder  en  ufejlbarlig  vejleder  gennem  hele  den  nuværende 
tilværelse,  en  endelig  løsning  på  livets  forvirrende  problemer.  Den 
giver  en  bestemt  hensigt  med  jordelivet.  Den  lærer  mig,  at  kun  gen- 
nem personlige  anstrengelser  kan  man  opnå  et  godt  resultat  og  en 
sand  lykke.  Ingen  velsignelser  bygges  på  andres  gode  egenskaber. 
Enhver  må  arbejde  på  sin  egen  frelse.  Livet  er  en  have,  i  hvilken 
enhver  samler  blomster  og  frugt  af  den  sæd,  han  selv  har  sået.  En 
rigelig  høst  er  udelukkende  et  resultat  af  et  samvittighedsfuldt  og  for- 
standigt arbejde. 

Evangeliet  indbefatter  alle  de  nødvendige  betingelser  for  den  fy- 
siske, intellektuelle,  moralske  og  åndelige  udvikling  af  det  menneske- 
lige liv.  Lydighed  mod  evangeliet  betyder  simpelthen  overensstem- 
melse med  sundhedens  og  lykkens  love.  Det  betyder  at  holde  legemet 
rent  og  ånden  i  harmoni  med  uendeligheden. 

Det  kæreste  eje,  en  mand  har,  er  hans  familie.  I  den  guddommelige 
forsikring,  at  familiebåndene  kan  overskride  dødens  grænser  og  kan 
fortsætte  gennem  uendelige  evigheder,  finder  jeg  den  højeste  trøst  og 

inspiration.  Når  forbindelsen  mellem  ens  kære  bærer  det  hellige  præ- 
stedømmes besegling,  er  den  lige  så  evig  som  (kærligheden,  lige  så 
evindelig  som  ånden.  En  sådan  forbindelse  er  baseret  på  lærdommen 
om  udødelighed  og  menneskers  evige  fremadskriden. 

Jesu  Kristi  Kirke  blev  oprettet  ved  Frelserens  myndighed  og  person- 
lige administration,  og  det  sande  slægtskabsforhold  mellem  mennesket 
og  dets  skaber  blev  åbenbaret  til  Profeten  Joseph  Smith.  Mennesket 
er  i  åndelig  henseende  bogstaveligt  efterkommer  af  Guddommen  og 
kan  som  sådan,  ved  lydighed  mod  livets  og  tilværelsens  love,  blive 
Faderen  lig  i  alle  væsentlige  karaktertræk  og  evner. 


KIRKEN  UDE  OMKRING  .  .  . 


Mange  års  lægepraksis  har  givet  mig  utallige  lejligheder  til  at  stu- 
dere Visdomsordets  levedygtigbed,  siger  dr.  Georige  L.  Rees.  Jo  læn- 
gere jeg  studerer  og  jo  mere  jeg  læser,  des  mere  overbevist  er  jeg 
om,  at  Visdomsordet  er  en  af  de  største  sundheds-love,  der  nogensin- 
de er  blevet  udkastet. 

— o — 

Mrs.  Augusta  Winters  Grant  —  Præsident  Heber  J.  Grants  enke  — 
døde  i  sit  hjem  fredag  den  1.  juni  1951  af  et  hjerteslag.  Søster  Grant 
blev  94  år  gammel.  Hendes  død  var  afslutningen  på  en  lang  og  virk- 
som gerning  i  Kirken  og  i  det  borgerlige  liv. 

— o — 

Det  Første  Præsidentskab  har  kaldet  Arthur  Glaus  fra  Salt  Lake 
City,  61  år  gammel,  nuværende  missionær  i  den  østtyske  mission,  til 
at  lede  denne  mission  efter  Præsident  Walter  Stovers  afløsning.  Sø- 
ster Glaus  vil  slutte  sig  til  ham  om  nogle  få  måneder  for  at  hjælpe 
ham  og  de  kvindelige  organisationer  i  Kirken. 

— o — 

Emma  Lucy  Gates  Bowen,  barnebarn  af  Præsident  Brigham  Young, 
og  enke  efter  Ældste  Albert  E.  Bowen  af  De  Tolvs  Raad,  døde  den  30. 
april  1951  i  Salt  Lake  City,  Utah. 

Hun  var  stolt  af  sin  afstamning  og  af  sin  kirke,  og  gennem  sin  lange 
løbebane  med  musik-  og  kirke-virksomhed  benyttede  hun  sig  altid  af 
enhver  lejlighed  til  at  tjene  sit  folk. 

— o — 

Et  liv  i  selvopofrende  efterlevelse  af  troens  principper  fandt  sin 
afslutning,  da  Adele  Cannon  Howells,  præsidentinde  for  primary- 
organisationerne i  Kirken,  afgik  ved  døden  lørdag  den  14.  april  1951. 
Hun  var  også  præsidentinde  for  Primary  Børne-hospital.  Hun  tjente 
Primary  organisationerne  over  hele  verden  med  en  stærk  og  per- 
sonlig interesse,  og  var  en  utrættelig  og  flittig  arbejder. 

„Nyt  fra  hjælpeorganisationerne" 


Kvindelig:  hjælpeforening: 

Vi  vil  gerne  igen  betone  vigtigheden  af  arbejdsmøderne  og  indstæn- 
digt bede  Dem  om  i  de  tre  sommermåneder  at  anvende  de  tre  af 
månedens  møder  udelukkende  til  arbejdsmøder.  Den  første  uge  af  hver 
måned  bør  helliges  teologilektie  og  vidnesbyrdmøde.  Vi  ansporer 
præsidentinderne  til  at  planlægge  arbejdsmøderne  og  sørge  for,  at 
alle  søstre  har  noget  at  gøre.  Undervis  dem,  der  ikke  kender  de  for- 
skellige måder  at  sy  på,  og  gør  alt  muligt  for  at  fremme  og  frem- 
skynde syningen  af  velfærdstøj. 

„Natten  vil  komme,  da  ingen  kan  arbejde".  Denne  advarsel  blev  gi- 
vet af  Herren  til  Hans  disciple.  Hvis  vi  altid  husker  på  dette,  vil  vi 
kunne  forstå  nødvendigheden  af  at  udføre  det  forlangte  arbejde  til 
en  fastsat  tid.  Meget  ofte  føler  vi,  at  der  aldrig  synes  at  være  til- 
strækkelig tid  til  de  utallige  arbejder,  der  skal  udføres,  selv  om  vi  hav- 
de alle  døgnets  24  timer  til  det.  Og  dog  vokser  en  moders  tilfredshed 
i  forhold  til,  hvordan  hun  udvikler  sig  i  sit  arbejde,  og  hvordan  hun 
planlægger  det,  så  at  det  ikke  blot  omfatter  hende  selv  og  hendes 
børn,  men  også  det  at  gøre  godt  mod  andre.  Evnen  til  at  arbejde  er 
en  velsignelse  og  et  privilegium.  Evangeliets  plan  giver  arbejde  for 
hele  livet.  Vi  har  alle  et  arbejde  at  udføre  —  et  stort  arbejde  med  at 
opbygge  en  sikkerhed  for  os  selv  og  for  vore  medlemmer  ved  at  un- 
derstøtte hinanden  i  det  store  velfærdsarbejde  og  altid  huske,  at  men- 
nesket får  glæde  ved  at  udføre  et  retfærdigt  arbejde. 

Vi  ønsker  at  takke  enhver  for  deres  vidunderlige  hjælp  og  samti- 
dig give  en  speciel  tak  til  Herning,  hvorfra  vi  citerer  en  del  af  deres 
sidste  månedsrapport  over  det  uegennyttige  arbejde  med  velfærdspla- 
nen,  der  udføres  på  deres  arbejdsmøder. 

Herning  skriver:  „Vi  har  fået  en  del  af  de  første  ting  til  missionen 
færdig  og  har  afsendt  følgende  til: 

Esbjerg  distrikt:  Pigeundertrøjer    nr.    4    12  stk. 

pigebenklæder    nr.    14    12     „ 

nr.      8    12     „ 

dametrusser  nr.  1   12     „ 

babytrøjer       12     „ 

ialt 60  stk. 

Aalborg  distrikt:  Pigeundertrøjer    nr.    4    12  stk. 

pigebenklæder    nr.    14    12     „ 

nr.      8    12     „ 

dametrusser  nr.  2   12     ,, 

babytrøjer       12     „ 

ialt 60  stk. 

Babytrøjer,  babyskjorter  o.  1.  syr  vi  af  resterne,  der  går  fra,  når  vi 
skærer  undertøjet." 

Kvindelig  hjælpeforenings  hovedbestyrelse. 

Genealogisk  forening 

Noget  af  det  første,  vor  Kirkes  pionerer  gjorde,  efter  at  de  var  kom- 
met til  Saltsødalen,  var  at  bygge  et  tempel.  Dette  tempel,  som  blev  op- 
ført i  det  nordvestlige  hjørne  af  tempelpladsen,  kalde  de  „Beseglings- 
huset",  og  i  denne  bygning  udførtes  de  samme  hellige  ordinancer, 
som  i  dag  bliver  udført  i  Salt  Lake  templet  og  i  vore  andre  templer. 
Denne  bygning  blev  indviet  til  at  være  et  Herrens  hus,  og  det  var  lige 
så  helligt,  som  vore  templer  af  i  dag  er,  lige  så  helligt  som  den  hellig- 
dom eller  det  tempel,  som  Moses  byggede,  og  som  af  Israels  børn  blev 
båret  omkring  under  deres  rejser  i  ørkenen.  Thi  på  Moses'  tid  befa- 
lede Herren  dem  at  bygge  et  hus  til  Hans  navns  ære,  og  denne  byg- 
ning var  det  tempel,  som  blev  benyttet  til  udførelsen  af  ordinancer- 
ne,  indtil  Salomons  tempel  blev  bygget.  „Ansvaret  for  udførelsen  af 
disse  ordinancer  hviler  i  vore  dage  på  medlemmerne  af  vor  Kirke. 
Vi  har  et  meget  stort  ansvar,  og  jeg  ønsker  at  fortælle  Dem  noget, 
som  samtidig  vil  rette  en  misforståelse,  som  i  udstrakt  grad  findes 
blandt  de  mennesker,  som  udfører  tempelarbejde.  Der  blev  ikke  ud- 
ført nogen  ordinancer  for  de  døde  —  ingen  dåb  for  de  døde  ■ — -  i  Sa- 
lomons tempel!"  Der  blev  ikke  udført  nogen  ordinancer  for  de  døde 
før  efter  Kristi  opstandelse.  Det  var  først  efter,  Kristus  havde  været  i 
åndeverdenen  og  prædiket  evangeliet  for  de  døde,  at  ordinancerne 
for  de  døde  tog  deres  begyndelse  i  templet,  idet  de  døde  først  skulle 
have  anledning  til  at  høre  evangeliet,  opnå  en  tro  og  omvende  sig,  før 
der  kunne  udføres  nogen  ordinancer  for  dem.  Det  var  Jesus  Kristus, 
der  åbnede  døren  til  himmeriges  rige  for  de  døde! 

(Efter  præsident  Joseph  Fielding  Smiths  „Latterday  Temple  Work" 
i  „Utah  Genealogical  and  Historical  Magazine",  okt.  1940.) 

Genealogisk  forenings  hovedbestyrelse. 

Primary 

Aalborg  Primary  skriver:  „Vi  har  haft  en  god  tid  her  i  Primary, 
Aalborg  gren.   I  hver  klasse  har  børnene  udført  et  lille  arbejde. 

Stifinderdrengene  har  lært  om  trosartiklerne  og  lært  at  bede  en  lille 
bøn  selv;  de  har  lært  at  være  gode  kammerater  og  været  på  tur  med 
lærerne,  hvor  de  har  lært  om  naturen. 

Lærkerne  har  været  meget  interesseret  i  deres  arbejde  med  deres 
samlebog,  og  de  har  haft  strikkearbejde  af  forskellig  art.  Også  de  har 
haft  deres  eget  lille  program  at  udføre.  De  har  fået  deres  lektie  og  tros- 
artiklerne gennemgået,  og  ligeledes  har  de  lært  at  bede  en  lille  bøn. 

Solskinsbørnene  har  haft  deres  lille  lektie  fra  lektieheftet,  og  vi  har 
lært  dem  små  sange,  de  har  øvet  sig  i  at  stå  frem  og  sige  et  lille  vers, 
synge  en  lille  sang,  og  vi  har  prøvet  at  lære  dem  at  bede  deres  egen 
lille  bøn.  Børnene  har  været  meget  glade  for  tegningerne,  som  er 
blevet  os  tilsendt,  og  de  har  syet  små  kort,  og  vi  har  haft  en  enkelt 
legedag  ind  imellem. 


Primary  Aalborg  gren. 


Vi  her  i  bestyrelsen  for  Primary  har  lært,  at  det  er  nødvendigt  at 
arbejde  sammen  i  enighed  og  venskab.  Vi  har  følt  et  stort  ansvar  for 
de  børn,  som  er  blevet  sendit  til  Primary.  Vi  har  forsøgt  at  lære  dem 
Jesu  Kristi  Evangelium  at  kende,  og  vi  håber,  at  børnene  har  lært  lidt 
hos  os  gennem  vinteren.  Vi  har  alle  været  glade  for  arbejdet  med 
børnene,  der  til  enhver  tid  har  været  ivrige  til  at  tage  del  på  program- 
met og  i  deres  aktiviteter. 

Med  hilsen 

Funktionærerne  i  Primary, 
Aalborg  Gren" 

Vi  takker  Aalborg  Grens  Primary  for  det  vidunderlige  arbejde,  de 
har  udført  gennem  det  forløbne  år. 

Primary  hovedbestyrelse. 

Søndagsskolen 

Da  Jesus  var  her  på  jorden,  forlangte  Han  af  dem,  der  fulgte  Ham, 
lydighed  mod  Hans  befalinger.  Og  da  Han  var  streng  i  sine  krav,  idet 
Han  forlangte,  at  menneskene  skulle  opgive  deres  egenkærlighed  og 
følge  Ham,  var  der  mange,  der  blev  fornærmede,  og  Skriften  siger: 
„Fra  den  tid  gik  mange  af  Hans  disciple  tilbage,  og  vandrede  ikke 
mere  med  Ham." 

Herren  fortolker  kærlighed  til  Ham  som  et  udtryk  for  opfyldelse 
af  og  lydighed  mod  Hans  befalinger:  „Dersom  I  elsker  mig,  da  holder 
mine  befalinger".  Og  ligeledes:  „Den,  som  har  mine  befalinger  og 
holder  dem,  han  er  den,  som  elsker  mig".  Det  betyder  lydighed.  Og  til 
dem,  som  bekender  sig  til  Ham,  men  ikke  tjener  Ham,  siger  Han: 
„Den,  som  ikke  elsker  mig,  holder  ikke  mine  ord  —  om  nogen  elsker 
mig,  vil  han  holde  mit  ord."  (Johs.  14:  15,  21,  24,  23). 

I  vore  tider  har  Herren  befalet,  at  vi  skal  tjene  Ham  af  hele  vort 
hjerte,  sjæl,  sind  og  styrke.  Altid  har  Herren  lært  os,  at  vi  skal  være 
aktive  i  Hans  rige,  ikke  passive  medlemmer. 

Vi  er  alle  tjenere  i  Herrens  hus.  Han  venter  af  os,  at  vi  skal  arbej- 
de, hvis  vi  skal  beholde  vor  stilling  der.  Trosbekendelse  er  ikke  nok. 
Hvis  Kirken  betyder  alt  for  os,  bør  vi  lægge  hele  vort  hjerte  i  arbej- 
det. Vi  siger  måske;  at  den  betyder  mere  end  livet  selv,  men  vi  kan 
kun  vise  det,  hvis  vi  giver  vort  liv  —  hver  dag  i  vort  liv  —  til  dens 
tjeneste. 

Må  Herren  velsigne  Dem  for  Deres  retfærdige  arbejde. 

Søndagsskolens  hovedbestyrelse. 


Ungdomsforeningen 

Valgsproget  for  1951—52: 

Josva  24:  15,  Vælg  i  dag,  hvem  I  vil  tjene  .  .  .  men  jeg  og  mit  hus 
vi  vil  tjene  Herren. 

Menneskets  fri  vilje  blev  oprettet  i  himlen,  før  denne  jords  grund- 
vold blev  lagt.  Dette  har  vi  bevis  for,  da  Satans  frelsningsplan  blev 
forkastet  af  Herren,  fordi  den  ville  borttage  menneskets  handlefrihed. 

Vi  er  sat  på  denne  jord,  for  at  vi  kan  vandre  i  tro.  Det  er  givet  os 
at  kende  godt  fra  ondt,  men  det  er  os  selv,  som  må  gøre  valget.  Vi 
har  vor  handlefrihed. 

Der  siges,  at  vi  skal  vælge  i  dag,  og  det  er  mere  betydningsfuldt  nu 
end  nogensinde.  Vi  må  vælge  idag,  hvem  vi  vil  tjene;  i  morgen  vil 
det  måske  være  for  sent.  Verden  har  aldrig  været  i  en  sådan  ugudelig 
tilstand,  som  den  er  i  dag.  Lad  os  søge  Gud,  mens  han  kan  findes. 
Lad  os  og  hele  vort  hus  tjene  Gud  med  hele  vort  hjerte,  sjæl  og  sind, 
således  at  vi  kan  stå  ulastelige  på  dommens  dag. 

Ungdomsforeningens  hovedbestyrelse. 

Ungdomsstævnet  i  Salt  Lake  City. 

Hvert  år  i  juni  måned  afholder  Kirken  sit  årlige  ungdomsstævne 
i  Salt  Lake  City.  Repræsentanter  fra  Kirken  overalt  i  verden  er  til- 
stede for  at  deltage  i  dets  aktiviteter  og  modtage  instruktioner  for 
næste  års  arbejde  og  program. 

Højdepunktet  i  dette  års  stævne  var  den  „Skuespil-aften",  som  blev 
afholdt  torsdag  aften  den  14,  juni.  Tre  store  grupper  skuespillere 
viste  to  „Road  show  acts"  og  skuespil  som  „Men  of  Galilee",  „How 
long  is  forever"  og  „The  skeptical  tree"  blev  opført.  Skuespil-aftenen 
var  en  strålende  oplevelse,  og  de  to  „Road  show  acts"  og  skuespillene 
spandt  tilhørerne  ind  i  den  fortryllende  stemning,  som  enhver  sidste- 
dages hellig  nyder. 

Tredive  tusind  henrevne  tilskuere  brød  ud  i  et  begejstret  „Aah",  da 
projektørerne  på  universitetets  stadion  blev  rettet  mod  4000  dansere 
i  skønne  dragter,  da  „Danse-Festlighederne"  begyndte  fredag  aften. 
Som  altid  var  det  et  oplivende  element  i  det  fælles  ungdomsstævne, 
da  1951-festlighederne  gjorde  brug  af  snesevis  af  ledere  og  hundreder 
af  dansere  —  de  bedste  i  Kirken.  Præcis  soim  et  urværk  fulgte  den 
ene  rutine-dans  efter  den  anden,  og  den  ene  efter  den  anden  tog  helt 
vejret  fra  publikum.  Smukke  var  også  de  originale  formations-danse, 
som  blev  vist  med  næsten  professionel  dygtighed  af  dansere  fra  man- 
ge forskellige  dele  af  Kirken. 

Danse-festen  var  med  alle  dens  fremvisninger  af  talenter  og  gaver 
en  af  de  vidunderligste  oplevelser  ved  ungdomsstævnet. 

Lørdagens  inspirerende  musik-fest  gav  1600  yndige  unge  piger  og 
smukke  unge  mænd  en  lejlighed  til  at  synge  i  det  historiske  taber- 
nakel under  ledelse  af  nogle  af  de  dygtigste  unge  musikere  i  Kirken. 
Den  gav  også  10,000  tilhørere  lejlighed  til  at  nyde  aftenen  i  fuldt  mål. 
Desuden  var  det  en  stor  inspiration  for  både  sangere  og  tilhørere  at 
høre  ældste  Mark  E.  Petersens  formanende  tale:  „Sønner  må  få  held 
med  sig,  hvor  fædrene  ikke  fik  det". 

Om  dagen  blev  der  af  General-bestyrelsens  ledere  i  forskellige 
miøder  givet  instruktioner  for  de  forskellige  afdelinger  indenfor  ung- 
domsforeningen. Det  nye  studie-kursus,  såvelsom  læse-studiet  og  det 
nye  valgsprog  for  1951 — 52  blev  præsenteret. 

Musikken  ved  søndagens  møder  blev  udført  af  grupper  af  unge 
mennesker  fra  forskellige  egne  i  Kirken  og  af  tabernakel-koret,  og  ta- 
lerne blev  holdt  af  general-autoriteterne  og  ungdomsforenings-lede- 
re. Nedenstående  er  nogle  få  uddrag  af  de  forskellige  taler: 

Ældste  Mark  E.  Petersen:  Har  De  mod  til  at  tro,  at  Jesus  Kristus 
er  Guds  søn?  Og  at  han  som  verdens  forløser  gav  os  en  bestemt  leve- 
regel, som  er  udformet  i  hans  bud,  og  åthan  oprettede  en  kirke-orga- 
nisation, gennem  hvilken  han  venter,  at  vi  skal  følge  denne  leveregel? 
Læs  om  dette  i  Ribelen   ....   Har  De  mod  til  at  tro,  at  tro  uden  ger- 

niiiger  er  død  og  at  kun  de,  som  holder  hans  befalinger,  virkelig  el- 
sker Herren?  De  må  arbejde  for  Jesu  Kristi  Evangelium,  De  må  efter- 
leve det,  antage  dets  lærdomme  i  Deres  daglige  liv,  og  dertil  behøves 
viljestyrke.  Kun  gennem  lydighed  kan  vi  få  hams  velsignelser  .... 
Hvis  vi  vil  have  himlens  velsignelser,  må  vi  være  rene  i  vor  moral. 
Umoralskhed  er  vederstyggelig  i  Herrens  øjne  og  er  en  af  de  første 
grunde  til  striden  i  verden    .... 

Ældste  Harold  B.  Lee:  „M  står  som  symbol  for  Mennesket  i  Her- 
rens øjne  og  også  i  djævelens  øjne".  Med  stort  eftertryk  udtalte  Ha- 
rold B.  Lee  af  De  Tolvs  Råd  disse  ord,  da  han  talte  ved  Master  M- 
Mænds  frokosten  og  indskærpede  de  unge  at  holde  fast  ved  Kirkens 
standarder.  Det  M,  han  hentydede  til,  var  „M"  i  titlen  M-Mænd. 

Præsident  Stephen  L.  Richards:  Vi  har  allerede  hørt  to  gode  præ- 
dikener, mine  kære  brødre  og  søstre,  gennem  tabernakel-koret,  "Mor- 
genen bryder  frem,  skyggerne  flyr,  Zions  banner  er  foldet  ud.  En 
strålende  dag  bryder  frem  i  verden".  „Han,  som  har  rene  hænder  og 
et  rent  hjerte  ....".  Disse  to  emner  fortjener  vor  dybeste  overvejel- 
se ....  I  repræsenterer  en  af  de  største  organisationer  i  Kirken.  I  er 
vokset  op  for  at  opfylde  et  vidunderligt  formål  i  Kirkens  aktiviteter 
og  velfærd.  Selve  navnet  indeholder  et  dybt  symbol  —  Gensidig  Ud- 
dannelse. Uddannelse  er  livets  lov,  og  gensidighed  er  samhørighedens 
lov.  Så  der  var  i  sandhed  inspiration  i  valget  af  det  navn,  som  I  har 
båret  frem  i  det  store  arbejde,  I  har  udført  igennem  årene.  Jeg  anta- 
ger, at  størsteparten  af  forsamlingen  nu  til  morgen  udgøres  af  funk- 
tionærer og  lærere  i  ungdomsforeningen.  Jeg  vil  gerne  overfor  Dem  alle 
udtale  en  påskønnelse  fra  Kirkens  Første  Præsidentskab  for  Deres  vid- 
underlige arbejde  ....  Det  er  et  stort  ansvar  at  lede  ungdommen.  I  de 
tidlige  år  er  den  uddannende  proces  langt  mere  aktiv,  langt  mere 
dybtgående  og  holdbar  end  i  de  senere  år.  Nogle  af  os  kan  måske  i  vore 
senere  år  have  større  mængder  af  kundskaber,  men  tilegnelsen  af  kund- 
skaber er  i  stort  mål  knyttet  til  de  yngre  år,  og  at  vejlede  ungdomimen 
i  den  vigtige  udvikling  af  dens  liv  er  en  af  de  største  og  helligste  op- 
gaver, vort  folk  kan  få.  Vor  Kirke  er  en  kirke  af  lærere.  Fremgangs- 
måden er  for  størstedelen  baseret  på  undervisning.  Vort  missionær- 
arbejde,  som  var  en  af  de  første  kaldelser  i  Kirken,  er  bygget  på  in- 
struktion. Vi  har  et  budskab.  Vi  er  sendt  ud  i  verden  for  at  under- 
vise om  dette  budskab.  Vi  giver  til  alle  mennesker,  som  vil  lytte  der- 
til, så  godt  vi  kan,  en  forklaring  på  de  høje  principper,  og  de  vidun- 
derlige lektier  for  livet,  og  de  store  velsignelser,  der  kan  opnås.  Vi 
lærer  folket  i  verden  om  gengivelsen  af  vor  Herres  Evangelium,  og  vi 
underviser  dem  om  de  begreber,  som  kom  med  denne  gengivelse  .... 
Gud  velsigne  os  alle  med  et  vidnesbyrd  om  sandheden.  Må  hans  ånd 
være  med  alle  Dem,  som  tjener  ungdommens  sag,  og  at  ungdommen 
gennem  Dem  må  vokse  op  som  en  stor  generation  af  storsindede, 
rene  og  kyske  unge  mænd  og  unge  kvinder,  som  kan  overtage  dette 

mægtige  værk,  når  nogle  af  vi  ældre  må  forlade  det,  beder  jeg  om  i 
Jesu  Kristi  navn,  Amen. 

Præsident  J.  Reuben  Clark  jr.:  „Sælg  ikke  din  førstefødselsret  for 
en  skål  linser"  ....  Når  jeg  går  ud  i  den  nedgående  sol,  som  en  dag 
vil  gå  ned  for  mig  her  på  jorden,  ved  jeg,  at  jeg  skal  gå  fra  den  ned- 
gående sol  til  en  opgående  sol,  som  aldrig  vil  gå  ned.  Jeg  ved,  at  jeg 
skal  gå  ind  i  livet  herefter  for  at  slutte  mig  til  mine  kære  og  leve 
sammen  med  dem  i  så  megen  lyksalighed  og  lykke,  som  jeg  har  gjort 
mig  fortjent  til.  Jeg  har  haft  et  langt  liv.  Jeg  måtte  stå  på  egne  ben, 
da  jeg  var  19  år  gammel.  Jeg  var  ikke  færdig  med  min  uddannelse, 
før  jeg  var  35.  Det  er  en  lang  tid,  men  jeg  siger  indtrængende  til 
I  unge  mennesker,  at  I  skal  ikke  blive  mismodige,  fordi  I  ikke  kan 
tjene  jeres  brød,  når  I  er  24  eller  25  år. 

Medens  jeg  har  klatret  op  ad  den  lange  vej,  har  hver  dag  og  hver 
time  velsignet  mig  med  arbejde.  Der  bar  ikke  været  nogen  tid  til 
lediggang.  Der  kan  ikke  komme,  nogen  større  velsignelse  til  unge  men- 
nesker end  det,  at  I  er  nødt  til  at  arbejde  for  at  kunne  eksistere  og 
gå  fremad.  Hvilken  velsignelse  er  arbejde!  Milton  har  sagt,  at  det  er 

det,  der  adskiller  mennesket  fra  dyrene I  unge  mennesker:  sælg 

ikke  jeres  førstefødselsret!  Ombyt  ikke  de  fordele,  som  I  har  efter 
jeres  fremragende  afstamning,  for  en  ret  linser,  en  times  dårlige  for- 
nøjelser, eller  endnu  værre,  en  times  syndefulde  fornøjelser,  tilfreds- 
stillelsen af  jeres  kødelige  lyster 

En  anden  ting  er  førsteretten  til  Guds  Præstedømme,  til  hvilket  I 
er  berettiget,  og  som  I  vil  få,  hvis  I  vil  leve  for  det.  Jeg  ønsker  at 
henlede  jeres  opmærksomhed  på  den  kendsgerning,  at  Guds  åbenba- 
ringer gør  det  klart,  at  ikke  alle  hans  børn,  som  lever  på  jorden,  er 
berettiget  til  præstedømmet  endnu.  Vore  profeter  har  sagt,  at  i  den 
rette  tid  vil  de  få  det,  men  ikke  nu.  Bland  ikke  jert  blod  med  dem, 
som  ikke  kan  modtage  præstedømmet  og  således  forspilde  denne 
førsteret  for  jeres  børn   .... 

Endnu  en  ting:  vor  generations  skødesynd  er  ukyskhed.  Jeres  dyd 
er  mere  værd  end  jeres  liv.  Pas  derfor  på,  unge  mænd  og  kvinder,  at 
bevare  jeres  dyd,  selv  om  I  mister  jeres  liv.  Rør  ikke  ved  synden. 
„Led  os  ikke  i  fristelse,"  hedder  det  i  Fadervor.  Tillad  ikke  jer  selv 
at  blive  ledet  i  fristelse.  Opdrag  jer  selv  sømmeligt  og  tag  godt  vare, 
særlig  I  unge  mænd,  på  kvindens  ukrænkelighed.  Besmit  den  ikke  .  . 

Lad  os  ikke  spøge  med  vor  førstefødselsret.  Lad  os  ikke  spøge  med 
vore  velsignelser.  Lad  os  ikke  spøge  med  vor  afstamning.  Jeg  siger 
dette  til  Dem  efter  et  langt  livs  overvejelser.  Jeg  ved,  jeg  siger  sand- 
heden. 

Må  Gud  være  med  Dem,  opbygge  Dem,  give  Dem  styrke,  forøge 
Deres  vidnesbyrd,  og  spøg  ikke  med  synden.  „Undgå,  at  det  onde  op- 
står", siger  en  eller  anden.  Jeg  er  overbevist  om,  at  de,  der  holder 
præstedømmet,  og  søstrene  ligeledes,  er  beskyttet  i  denne  Kirke.    Hvis 

de,  der  holder  præstedømmet,  vil  opføre  sig  sømmeligt  og  holde  sig 
fra  synden,  fra  dens  nærværelse  og  fra  dens  udkanter,  vil  synden  ikke 
komme  til  dem. 

Gud  velsigne  Dem,  velsigne  Deres  lærere,  Deres  funktionærer,  og 
give  Dem  den  inspiration  og  den  visdom,  som  De  behøver,  og  sit 
sinds  åbenbarelse  og  sin  vilje  angående  Deres  egne  pligter  og  ansvar, 
og  det  vil  Han  sikkert  give  Dem.  Må  disse  ting  komme  til  Dem,  beder 
jeg  ydmygt  om  i  Jesu  Kristi  navn,  Amen. 

Ældste  Ezra  Taft  Benson:  Ungdomsforeningen  må  drives  frem  ved 
en  kraftig  beslutsomhed.  Dette  program  kom  til  verden  under  præ- 
stedømmets ledelse.  Det  er  ansvarligt  overfor  præstedømmet;  det 
ledes  af  præstedømmet;  det  er  en  hjælpeorganisation  til  præstedøm- 
met. Det  er  en  del  af  Kirkens  fuldstændige  program;  det  er  ikke  et 
frivilligt  program;  det  er  ikke  noget,  som  vi  måske  kan  antage  i  war- 
det  eller  staven  eller  lægge  til  side,  hvis  vi  vil. 

Når  en  mand  bliver  biskop  eller  stavspræsident,  påtager  han  sig 
den  pligt  at  sørge  for,  at  ungdomsforeningen  virker  i  hans  ward  eller 
stav,  fordi  dens  program  er  ledet  af  Guds  præstedømme  og  er  blevet 
oprettet  og  bliver  kontrolleret  af  denne  autoritet. 

Med  dette  kendskab  og  denne  forståelse  bør  vi  være  positive  i  vor 
indstilling  til  den.  Ungdmsforeningens' ledere  bør  gøre  sig  kraftige 
anstrengelser  for  at  sørge  for,  at  dens  program  når  ud  til  hver  dreng 
og  pige  i  hvert  ward  og  hver  stav  og  i  alle  missioner  overalt  i  Kirken. 

Der  bør  ikke  være  nogen  undskyldning,  men  med  ydmyghed  og 
tro  bør  man  tage  en  kraftig  beslutning  om  på  en  positiv  måde  at  drive 
ungdomsforeningen  fremad. 

Jeg  gratulerer  Dem  af  hele  mit  hjerte  til  det,  De  allerede  har  udført. 
Jeg  gratulerer  Dem  til  de  anledninger,  De  har  til  at  være  ledere  af 
ungdomsforeningen,  og  til  det  store  program  for  ungdommen. 

Men  jeg  vil  gerne  advare  Dem  angående  en  ting.  Vi  har  opnået  et 
stort  resultat.  Der  er  blevet  skrevet  om  Deres  program  i  nationale 
tidsskrifter.  Ledere  over  hele  Amerika  henviser  til  det  program  for 
ungdommen,  som  findes  i  Jesu  Kristi  Kirke  af  Sidste  Dages  Hellige. 
Jeg  er  gentagne  gange  blevet  spurgt  om  vort  ungdomsprogram,  men 
jeg  håber,  at  vi  altid  vil  huske,  at  vor  succes  er  vor  største  fare. 

Jeg  håber,  at  vi  ikke  vil  falde  i  snarerne  og  i  de  fristelser,  som  er 
omtalt  af  nogle  af  de  gamle  profeter:  ....  „Og  andre  vil  han  berolige, 
og  bringe  dem  til  ro  i  en  sanselig  sikkerhed,  så  at  de  siger:  Alt  er  vel 
i  Zion;  ja,  Zion  trives,  alt  er  vel  — og  således  vil  djævelen  narre  de- 
res sjæle  og  lede  dem  lige  ned  i  helvede."  .... 

Ungdomsstævnet  i  København 
29. — 30.  juni  og  1.  juli. 

Den  strålende  optakt  til  stævnet  var  Guld-  og  grønt  bal,  der  blev 
afholdt  fredag  den  29.  juni  i  Kirkens  lille  sal,  som  var  smukt  pyntet, 
og  hvor  263  festklædte  deltagere  fra  hele  missionen  samledes. 

Et  missionærorkester  leverede  den  glimrende  musik  og  bidrog  til 
den  gode  stemning.  I  en  pause  fik  vi  en  ballet-solo  af  Arabella  Salin 
og  en  opvisning  i  moderne  dans  af  broder  og  søster  Svend  Svendsen 
fra  Odense.  Begge  dele  gjorde  stor  lykke.  Aftenens  clou  var  kaarin- 
gen  af  dronningen,  og  dette  foregik  ved  lodtrækning  mellem  de  7  kan- 
didater fra  hele  missionen:  Lizzie  Due,  Aalborg  —  Inge  Christiansen, 


Missionens  „Guld-  og  grønf'-dronning  for   1951. 

Odense  —  Anna  Kovaltsemko,  Herning  —  Ellen  Minke,  Aarhus  — 
Lilly  Jensen,  Esbjerg  —  Henny  Holmegaard,  København,  og  Jytte  An- 
dersen, Horsens.  Den  heldige  blev  Ellen  Minke,  Aarhus,  som  under 
stort  bifald  blev  kronet  af  Missionspræsident  Edward  H.  Sørensen, 
hvorefter  alle  de  syv  dronningekandidater  og  deres  kavallerer  dan- 
sede en  æresdans. 

Derefter  fortsattes  dansen,  indtil  vi  alle  gik  hver  til  sit  efter  at  have 
tilbragt  en  dejlig  og  uforglemmelig  aften. 

Hele  lørdagen  blev  tilbragt  med  instruktionsmøder.  Kl.  9,30  indled- 
tes med  et  fælles  møde,  hvor  nødvendigheden  af  samarbejde  mellem 
funktionærer  og  lærere  blev  diskuteret.  Kl.  10.15  afholdtes  særlige 
møder  for  funktionærer  i  Senior-klassen,  Bikubepiger  og  spejdere; 
speciel  musik  udførtes  af  Mia  Maids  fra  København.  Kl.  11,15  var  at- 
ter et  fælles  møde,  hvor  der  demonstreredes  og  undervistes  i  brugen 

af  musik  i  ungdomsforeningen,  og  den  nye  ungdomsforenings-sang- 
bog, som  netop  er  blevet  fuldført  og  vil  være  til  stor  hjælp  og  glæde 
i  ungdomsforeniijngen,  blev  præsenteret. 

Derefter  var  der  frokostpause  fra  kl.  12  til  13,  hvor  der  kunne  kø- 
bes frokostpakker,  som  blev  nydt  af  alle. 

Kl.  13  fortsattes  med  et  fælles  møde  med  demonstration  af  det  nor- 
male åbningsprogram  ved  et  ungdomsmøde.  Umiddelbart  efter  blev 
der  holdt  særskilte  møder  for  funktionærer  for  Mia  Maids,  M-Mænd 
og  Gleanerpiger.  De  nye  lektiehefter  for  alle  de  forskellige  afdelinger 
indenfor  ungdomsforeningen  blev  præsenteret  og  overrakt  til  hver 
enkelt  funktionær. 

Vi  føler,  at  alle  de  tilstedeværende  rejste  hjem  til  deres  grene  med 
en  bedre  forståelse  af  ungdomsforenings-arbejdet  og  en  dybere  på- 
skønnelse af  den  lejlighed,  de  har  til  at  arbejde  i  ungdomsforeningen. 

Om  aftenen  fortsattes  med  skuespil  og  musikaften.  Der  opførtes 
ikke  mindre  end  tre  skuespil.  Aalborg  gren  viste  „Elsk  din  næste!", 
bygget  over  en  virkelig  begivenhed  i  den  danske  mission  omkring 
århundredskiftet.  Dernæst  så  vi  „Kakkelovnen",,  spillet  med  lune  og 
humør  af  medlemmer  fra  Esbjerg.  Til  sidst  fremførte  København  Kaj 
Munks  „De  Herrer  Dommere",  som  aldrig  har  været  opført  offentligt 
i  Danmark,  men  har  været  fremført  i  den  svenske  radio.  Alle  de  tre 
skuespil  viste,  med  hvilken  iver  og  interesse  de  unge  skuespillere  var 
gået  til  deres  opgaver.  I  pauserne  mellem  skuespillene  hørte  vi  en 
sang  af  medlemmer  fra  Aarhus  gren,  troimpetsolo  af  ældste  Gilbert 
Stevenson,  en  sangsolo  af  str.  Inger  Pedersen,  København,  missionær- 
kvartet  ved  ældsterne  Keith  Hiiggenson,  Milton  Larsen,  Orval  Skou- 
sen og  Gilbert  Stevenson,  en  duet  ved  fru  Salin  og  ældste  Orval  Skou- 
sen, en  sangsolo  ved  fru  Salin,  sang  af  Aalborg  grens  gleanerpiger  og 
en  klaversolo  ved  ældste  Richard  Parker.  Aftenen  var  en  strålende  de- 
monstration af  de  mange  forskelligartede  talenter,  der  findes  og  ud- 
vikles indenfor  ungdomsforeningerne.  Tilstede  270. 

Søndag  formiddag  fortsattes  stævnet  med  et  vidnesbyrdmøde. 
Først  sang  str.  Rita  Rasmussen  og  str.  Jytte  Ramussen,  begge  fra 
Vejle,  en  duet,  „Herre  vi  samles",  hvorefter  str.  Tove  Knudsen,  Oden- 
se, holdt  en  personlig  og  inspirerende  tale  „Bønnens  magt  til  opnåelse 
af  et  vidnesbyrd".  Vi  hørte  så  en  duet  „Mit  vidnesbyrd"  ved  str.  Chri- 
stensen og  str.  Lissy  Joan  Arp  fra  Frederikshavn,  hvorefter  søskende 
fik  lejlighed  til  at  bære  deres  vidnesbyrd.  lait  43  unge  tolkede  deres 
følelser  i  gribende  ord  og  toner,  og  der  var  en  vidunderlig  ånd  til- 
stede under  dette  møde.  Tilstede  234. 

Konferencen  sluttede  med  mødet  søndag  aften.  Emnet  for  mødet 
var  det  nye  valgsprog,  som  blev  præsenteret  ved  str.  Anna  Kovalt- 
senko,  Herning,  og  lyder:  Josva  24:  15:  „Vælg  i  dag,  hvem  I  vil  tje- 
ne ....  men  jeg  og  mit  hus  vi  vil  tjene  Herren!"  Derefter  var  der 
korlæsning  af  skriftsteder  fra  I.  Nephi  3.  kap.,  ved  fem  søstre  fra 
København.    Jens  Peder  Sørensen,  Randers,  Walter  Hansen,  Slagelse, 

og  Erik  Jensen,  København,  talte  over  det  nye  valgsprog.  Imel- 
lem talerne  hørte  vi  en  sang  ved  Aalborg  grens  glean erpiger  og  en 
sangsolo  ved  str.  Carla  Christensen,  Aarhus.  Missionspræsident  Ed- 
ward H.  Sørensen  formanede  ungdommen  til  at  holde  sig  ren  og 
uberørt  og  til  altid  at  holde  Guds  bud  og  befalinger.  li  rådgiver  i 
ungdomsforeningernes  hovedbestyrelse,  missionær  søster  Ruth  Han- 
sen, som  blev  afløst  og  skal  rejse  hjem,  takkede  for  den  tid,  hun  har 
tilbragt  i  Danmark,  hvorefter  1.  rådgiver  i  Missionspræsidentskabet, 
præsident  Henry  Løjborg,  som  også  snart  rejser  til  Zion,  fik  lejlig- 
hed til  at  sige  nogle  ord.  Til  slut  fik  vi  en  hilsen  fra  den  svenske  mis- 
sionspræsident Clarence  F.  Johnson,  som  sammen  med  sin  hustru, 
sin  datter  og  sin  rådgiver  havde  overværet  hele  konferencen.  Tilstede 
279. 

Alle  konferencens  møder  var  under  præsidium  af  missionspræsident 
Edward  H.  Sørensen  og  under  ledelse  af  ungdomsforeningernes  ho- 
vedbestyrelse :  Ældste  Alma  Andersen,  str.  Ruth  Hansen  og  ældste 
Myles  C.  Jones.  M.  K. 


Fra  missionsmarken 


DAB 


KØBENHAVN: 

1.   juli  : 

Anine  Kathrine  Rasmussen,  døbt 
af  ældste  Myles  C.  Jones,  håndspå- 
læggelse af  ældste  Alma  D.  Ander- 
sen. 
8.  juli: 

Karen  Stine  Jensen  Gøthgen, 
døbt  af  ældste  Dan  R.  Olsen, 
håndspålæggelse  af  Missionspræsi- 
dent Edward  H.   Sørensen. 

AALBORG: 

2  3.    juni  : 
Inger    Marie    Jacobsen    Fischer, 

døbt  af  ældste  Kay  L.  Jensen, 
håndspålæggelse  af  ældste  Val  J. 
Hancock. 

Marie  Godine  P  .K.  Jensen  Ger- 
lach, døbt  af  ældste  Thorvald 
Therkildsen,  håndspålæggelse  af 
ældste  Val  J.  Hancock. 

Elisa  Mariane  Jørgensen,  døbt 
af    ældste    Thorvald    Thei'kildsen, 


håndspålæggelse   af  ældste  Verner 
H.  Andersen. 

HJØRRING: 

2  3.    juni  : 

Erik  Nielsen,  døbt  af  ældste  Vin- 
cent A.  Birch,  håndspålæggelse  af 
ældste  Clifford  Jay  Kindred. 

HORSENS: 

9.    juni: 

Ellen  Andreasen,  døbt  af  ældste 
Boyd  G.  Pett,  håndspålæggelse  af 
ældste  Jens  C.  Hansen. 

Tove  Birgit  Leed,  døbt  af  ældste 
Jens  C.  Hansen,  håndspålæggelse 
af  ældste  Boyd  G.  Pett. 

Inge  Maria  Sørensen,  døbt  af 
ældste  Ted  James  Mortensen, 
håndspålæggelse  af  ældste  Jens  C. 
Hansen. 

FREDERICIA : 

8    april: 
Inge   Margrethe    Andersen,    døbt 

af  ældste  Scott  LeRoy  Middaugh, 
håndspålæggelse  af  ældste  Gaylon 
Jørgensen. 


ODENSE: 

1.   juli  : 

Karoline  Johanne  Carlsen,  døbt 
af  ældste  James  O.  Mason,  hånds- 
pålæggelse af  ældste  Clifford  May. 

Karl  Alfred  Møller  Carlsen, 
døbt  af  ældste  James  O.  Mason, 
håndspålæggelse  af  samme. 

Tove  Johanne  Kirstine  Møller 
Carlsen,  døbt  af  ældste  James  O. 
Mason,  håndspålæggelse  af  ældste 
Richard  Parker. 


Niels  Holger  Raunholt,  døbt  af 
ældste  Gilbert  Stevensen,  hånds- 
pålæggelse af  samme. 

Edith  Camilla  Raunholt,  døbt  af 
ældste  Gilbert  Stevensen,  håndspå- 
læggelse af  ældste  James  O.  Ma- 
son. 

Vivi  Raunholt,  døbt  af  ældste 
Gilbert  Stevensen,  håndspålæggel- 
se af  samme. 

Hanne  Raunholt,  døbt  af  ældste 
Gilbert  Stevensen,  håndspålæggel- 
sen af  ældste  Theral  R.  Nielsen. 

Ragna  Lindegaard  Knudsen, 
døbt  af  ældste  James  O.  Mason, 
håndspålæggelse  af  missionspræsi- 
dent  Edward  H.   Sørensen. 


Vi  ønsker  de  nye  søskende  hjertelig  til  lykke  og  velkommen  i 
Kirken. 

Velsignelser: 

Aalborg:  8.  april:  Marinus  P.  Madsen  og  Maren  Søndergaard  Mad- 
sens søn  Jens  Birger  Madsen  velsignet  af  ældste  Vincent  A.  Birch. 

7.  maj :  Børge  Conrad  Klitgaard  og  Erna  Johanne  Nielsen  Klitgaards 
søn  Preben  Klitgaard  velsignet  af  ældste  Thorvald  Therkildsen. 

Silkeborg:  1.  juli:  Abildrup   K.  Bruun   og  Astrid  Nielsen  Bruuns 
søn  Allan  Bruun  velsignet  af  ældste  Boy  Gibson. 
Ordinationer: 

Aarhus:  30.  april:  Finn  Ahrendt  Thomsen  ordineret  til  præst  af 
ældste  Bulon  N.  Jørgensen. 

Randers.:  4.  juni:  Basmus  Anton  Lundgaard  Jensen  ordineret  til 
diakon  af  ældste  Alex  Nielsen. 

Aalborg:  13.  maj:  Jørgen  Aleksander  Philman  Mogensen  ordineret 
til  lærer  af  ældste  Henry  J.  Løjborg. 

23.  maj :  Anton  Andersen  Falden  ordineret  til  lærer  af  ældste  Val 
J.  Hancock. 

Emigrationer: 

København:  25.  juni :  Niels  Peter  Kristian  Nielsen  og  Martha  Ma- 
rie Caroline  Nielsen  emigrerede  til  Ogden,  Utah. 

Silkeborg:  30.  maj :  Leo  Verner  Langbalk  Jensen  emigrerede  til 
Salt  Lake  City,  Utah. 

Banders:  7.  maj:  Grethe  Hyllested  Jensen  emigrerede  til  Pocatel- 
lo,  Idaho. 

12.  juni:  Inge  Grete  Buth  Andersen  emigrerede  til  Pocatello,  Idaho. 

21.  juni:  Christian  Frederik  Michael  Johansen,  Asta  Kirstine  Jo- 
hansen, Helmer  Egeberg  Johansen  og  Sonja  Egeberg  Johansen  emi- 
grerede til  Richfield,  Utah. 

Aalborg:  Jens  Christian  Thorndahl  Dietz,  Meta  Marie  Larsen 
Dietz,  Sonja  Merete  Dietz  og  Orson  Henning  Dietz  emigrerede  i  januar 
1951  til  Utah. 

4.  januar:  Viola  Larsen  og  Konny  Manna  Larsen  emigrerede  til 
Provo,  Utah. 

13.  maj:  Jørgen  Aleksander  Philman  Mogensen,  Anna  Regine  Mo- 
gensen, Edna  Philman  Mogensen  og  Vainø  Philman  Mogensen  emigre- 
rede til  Quebec,  Canada. 

Dødsfald: 

Aarhus:   Den  30.  juni  døde  søster  Dorthea  Nielsen,  77   år  gam- 
mel. Æret  være  søster  Nielsens  minde! 

Missionærf  orf  ly  ttelser : 

18.  juni:  Clyde  J.  Cooley  fra  Løgstør  til  Kolding. 
Darrell  W.  Rickmore  fra  Aalborg  til  Aarhus. 
Val  Gene  Day  fra  Aarhus  til  Horsens. 
Gorden  L.  Andersen  fra  Horsens  til  Aalborg. 
Delbert  Seamons  fra  Kolding  til  Løgstør. 

5.  juli:  Herbert  Rasmussen  fra  Odense  til  Sønderborg. 
Richard  W.  Goldsberry  fra  Svendborg  til  Odense. 
Stanley  Gudmundsen  fra  Svendborg  til  Randers. 
Howard  C.  Petersen  fra  Aalborg  til  Frederikshavn. 
16.  juli:  Jarvis  Andersen  fra  Aalborg  til  Viborg. 

H.  Mervin  James  fra  Viborg  til  Odense. 

Missionærankomster: 

Den  19.  juni  ankom  William  M.  Hansen,  beskikket  til  at  arbejde  i 
København,  Johan  M.  Petersen,  beskikket  til  at  arbejde  i  København, 
Nola  Reus  Johnston,  beskikket  til  at  arbejde  i  Esbjerg,  Phyllis  Marie 
Aagaard,  beskikket  til  at  arbejde  i  København. 

Missionærafløsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

2.  juli:  Ruth  Hansen  efter  sidst  at  have  arbejdet  i  København. 

Oliver  C.  Ostegar  og  Ruth  M.  Ostegar  efter  sidst  at  have  arbejdet  i 
København. 

5.  juli :  Dan  W.  Andersen  efter  sidst  at  have  arbejdet  i  Sønderborg. 

Lynn  A.  Swensen  efter  sidst  at  have  arbejdet  i  Frederikshavn. 

10.  juli:  Hobert  L.  Stay  efter  sidst  at  have  arbejdet  i  Aalborg. 

Rlaine  H.  LeCheminant  efter  sidst  at  have  arbejdet  i  Esbjerg. 

16.  juli:    Wayne  L.  Ellingson  efter  sidst  at  have  arbejdet  i  Randers. 

Herschel  N.  Pedersen  efter  sidst  at  have  arbejdet  i  Odense. 

